[{"text_idx": "#000000", "text": "Puidu ja metsa mu\u0308u\u0308k metsau\u0308histu abil"}, {"text_idx": "#000001", "text": "U\u0308raskite leviku ja\u0308lgimiseks ja probleemi ulatuse kaardistamiseks toimub Eestis pidev u\u0308raskiseire. Siin leheku\u0308ljel kajastame tihedas koosto\u0308o\u0308s RMK ja Keskkonnaagentuuriga va\u0308rskemaid kuuse-kooreu\u0308raski seireandmeid ja operatiivseid soovitusi, mille abil metsaomanikud saavad metsades ennetustegevusi o\u0303igesti ajastada ja seela\u0308bi u\u0308raskikahjusid va\u0308ltida."}, {"text_idx": "#000003", "text": "Ta\u0308psemaid u\u0308raskiseire tulemusi na\u0308eb keskkonnaportaalist."}, {"text_idx": "#000004", "text": "Enamikus seirepunktides ja\u0308tkub pu\u0308u\u0308nistesse sattunud u\u0308raskite arvu selge va\u0308henemine. La\u0308hina\u0308dalate pu\u0308u\u0308giandmed peaksid na\u0308itama kas see on seoses jahedama ilmastikuga vo\u0303i on tegemist u\u0308raskite II po\u0303lvkonna lendluse lo\u0303ppfaasiga."}, {"text_idx": "#000005", "text": "Valmikute keskmine arv pu\u0308u\u0308nistes on enamikus maakondades hu\u0308ppeliselt kasvanud, seda eriti Viljandimaa ning La\u0308a\u0308ne-, Pa\u0308rnu-, Po\u0303lva- ja Raplamaa seirepunktides."}, {"text_idx": "#000007", "text": "Ka\u0308es on aeg n-o\u0308 teise ringi pu\u0308u\u0308nispuude langetamiseks kooreu\u0308raski peatselt kooruvale teisele po\u0303lvkonnale."}, {"text_idx": "#000009", "text": "Pikemalt saad kuuse-kooreu\u0308raski teise po\u0303lvkonna tulekust lugeda siit."}, {"text_idx": "#000010", "text": "RMK seirepunktides kogutavate andmete po\u0303hjal saab o\u0308elda, et u\u0308raskite esimese po\u0303lvkonna lendlus on suuresti vaibumas."}, {"text_idx": "#000011", "text": "Kui veel ei ole pu\u0308u\u0308nispuid metsast va\u0308lja veetud, siis tuleks seda nu\u0308u\u0308d teha."}, {"text_idx": "#000012", "text": "Oluline on ma\u0308rkida, et Eesti eri paigus vo\u0303ivad u\u0308raskite haude arengus erinevused ku\u0308u\u0308ndida kohati isegi mo\u0303ne na\u0308dalani."}, {"text_idx": "#000013", "text": "Kui on tegemist aktiivse u\u0308raskikoldega, siis on u\u0308htlasi aeg hakata planeerima pu\u0308u\u0308nispuude langetamist kooreu\u0308raskite II po\u0303lvkonna kooruvate mardikate peibutamiseks (nende koorumist on to\u0303ena\u0308oliselt oodata juuni lo\u0303pus \u2013 juuli alguses)."}, {"text_idx": "#000014", "text": "Enamikus RMK seirekohtades pu\u0308sib feromoonpu\u0308u\u0308nistega tabatud u\u0308raskite keskmine arv languses, mis ta\u0308hendab, et esimese po\u0303lvkonna lendlus on suuresti vaibumas."}, {"text_idx": "#000015", "text": "Kuuse-kooreu\u0308raski haude areng on varasema asustuse kohtades jo\u0303udmas juba lo\u0303pufaasi (vastsed valmistuvad nukkuma ja vanamardikad on koore alt valdavalt lahkunud)."}, {"text_idx": "#000016", "text": "So\u0303ltuvalt piirkonnast on aeg tegeleda pu\u0308u\u0308nispuude metsast va\u0308ljavedamisega!"}, {"text_idx": "#000018", "text": "Seirepunktide feromoonpu\u0308u\u0308nistes on na\u0308dalaga toimunud peaaegu igal pool (v.a La\u0308a\u0308nemaal) isendite keskmise arvu langus. Vaata ta\u0308psemat tabelit Keskkonnaportaalist."}, {"text_idx": "#000019", "text": "Laoplatsidel on okaspuu metsamaterjalide, tormiheite ja -murru puude asustamine ulatuslik."}, {"text_idx": "#000020", "text": "Metsamaterjalide laoplatsidel on ka laialdane ma\u0308nni u\u0308marmaterjali asustus \u2013 eelko\u0303ige suur-sa\u0308siu\u0308raski (Tomicus piniperda) ja va\u0308ike-sa\u0308siu\u0308raski (Tomicus minor) poolt."}, {"text_idx": "#000021", "text": "On saabunud on o\u0303ige aeg kuuse-kooreu\u0308raskite asustatud pu\u0308u\u0308nispuud metsast va\u0308lja vedada. Kui pu\u0308u\u0308nispuid va\u0308lja vedada ei saa, tuleks need kindlasti koorida ja koor ha\u0308vitada vo\u0303i maha matta. Loe pikemalt soovitusi SIIT."}, {"text_idx": "#000022", "text": "Soojade ilmade saabumisega intensiivistus taas kuuse-kooreu\u0308raskite lendlus. Haude rajamine on nu\u0308u\u0308dseks alanud peaaegu ko\u0303igis mandri-Eesti maakondade seirepunktides. Kohati on kooreu\u0308raski vastsed koorunud ja alustanud toitumist."}, {"text_idx": "#000023", "text": "Ko\u0303ikides RMK seirepunktide feromoonpu\u0308u\u0308nistes leidus eelneva na\u0308dalaga vo\u0303rreldes rohkem u\u0308raskeid. Enam leidus seirepunktide feromoonpu\u0308u\u0308nistes u\u0308raskeid Viljandi- ja Vo\u0303rumaal, teistest va\u0308hem La\u0308a\u0308nemaal ja La\u0308a\u0308ne-Virumaal."}, {"text_idx": "#000024", "text": "Soovitame metsaomanikel valmistuda pu\u0308u\u0308nispuude ja va\u0308rskelt asustatud puude va\u0308ljaveoks."}, {"text_idx": "#000025", "text": "Ka\u0308esoleva na\u0308dala jahedamad ilmad pole u\u0308raski lendlust aktiivsemaks muutnud. Saabuvad soojad vo\u0303ivad endaga kaasa tuua aga uue ja tugevama u\u0308raskite lendluse laine. Eriti neis paigus, kus lendlus ei jo\u0303udnud eelmisel soojaperioodil veel maksimumi saavutada."}, {"text_idx": "#000026", "text": "U\u0308raskitel on emaka\u0308ikude rajamine praegu ta\u0308ies hoos ning Lo\u0303una-Eestis on aprillis lennelnud u\u0308raskite vastsed juba koorunud ja toitumist alustanud. Ta\u0308psemat lendluse statistikat saab na\u0308ha Keskkonnaportaalist."}, {"text_idx": "#000027", "text": "Metsaomanikel tasuks (so\u0303ltuvalt asukohast ja u\u0308raskite lendluse tipust) valmistuda juba la\u0308hina\u0308dalatel u\u0308raskite asustatud puude va\u0308ljaveoks. Puud tuleb metsast va\u0308lja vedada siis, kui noored u\u0308raskid on veel vastse staadiumis."}, {"text_idx": "#000028", "text": "Keskkonnaagentuuri ja Riigimetsa Majandamise Keskuse (RMK) seirealadel ma\u0308rgati aprilli viimasel na\u0308dalal, et kooreu\u0308raskid on talvitumispaikadest va\u0308ljumas. Kohati oli lendlus piirkonniti massiline. Seega tuleks hiljemalt enne ja\u0308rgmiste soojade ja kuivade kevadilmade saabumist metsaomanikel u\u0308les panna feromoonpu\u0308u\u0308nised."}, {"text_idx": "#000029", "text": "17. aprillil paigaldatud feromoonpu\u0308u\u0308nistesse sattusid esimesed isendid juba ja\u0308rgmisel pa\u0308eval peale lo\u0303ksude u\u0308les panekut ning sama na\u0308dala lo\u0303puks oli pu\u0308u\u0308nistes kohati juba sadu isendeid. Kui Harju-, Ida-Viru- ja La\u0308a\u0308ne-Virumaa seirepunktides loendati selle na\u0308dala alguses keskmiselt 100 isendit pu\u0308u\u0308nise kohta, siis Vo\u0303rumaal RMK Kurenurme seirepunktis loendati keskmiselt u\u0308le 9 000 u\u0308raski. Taolise massilise kooreu\u0308raski lendluse po\u0303hjustasid kahjuri jaoks soodsad ilmastikutingimused \u2013 temperatuurina\u0308it oli tipphetkel lausa 22,6 kraadi ning ilm kuiv."}, {"text_idx": "#000030", "text": "Enamikus seirepunktides (nt La\u0308a\u0308ne-, Ja\u0308rva-, Rapla-, ja Tartumaal) ja\u0308i kooreu\u0308raski keskmine isendite arv na\u0308dalas pu\u0308u\u0308nise kohta aprilli lo\u0303pus enamasti viiesaja isendi piiresse. Pa\u0308rnu-, Po\u0303lva-, Valga- ja Viljandimaa punktides loendati aga u\u0308raskeid kuni poolteist tuhat pu\u0308u\u0308nise kohta."}, {"text_idx": "#000031", "text": "See annab indikatsiooni, et Lo\u0303una-Eestit vo\u0303ib ka\u0308esoleval aastal taas tabada karm kooreu\u0308raski ru\u0308nne. Saabunud niiskem ja jahedam ilm paneb u\u0308raskite lendluse ku\u0308ll ilmselt mo\u0303neks ajaks pausile, kuid ja\u0308rgmise soojalaine saabudes ja\u0308tkub see enamikus paigus taas. Mo\u0308o\u0308dunud aastaga vo\u0303rreldes, mil lendlus algas aprilli lo\u0303pus ja mai alguses, sai lendlus sel aastal hoo sisse varem \u2013 juba aprilli keskel."}, {"text_idx": "#000032", "text": "Iga metsaomanik saab oma metsas u\u0308raskikahjustusi va\u0308hendada ja ennetada ja\u0308lgides oma metsa olukorda ning likvideerides va\u0308rske tormimurru ja -heite, lumemurru ning samuti tugevalt no\u0303rgestatud kuused enne u\u0308raski lendluse algust."}, {"text_idx": "#000034", "text": "Loe pikemat artiklit \u201cKuuse-kooreu\u0308rask kui metsa tervise indikaator\u201d SIIT."}, {"text_idx": "#000035", "text": "Kui metsas esines eelmisel aastal u\u0308raskikahjusid, vo\u0303ib asuda pu\u0308u\u0308nispuid langetama. Pu\u0308u\u0308nispuude langetamise korral tuleb olla kindel, et jo\u0303uate need kevadel metsast va\u0308lja vedada."}, {"text_idx": "#000036", "text": "Pu\u0308u\u0308nispuude langetamise ja nende o\u0303igeaegse a\u0308raveoga saab u\u0308raskite arvukuse suurenemist edukalt takistada. Pu\u0308u\u0308nispuud tuleb langetada enne lendlust ning kindlasti va\u0308lja vedada koos u\u0308raski poolt va\u0308rskelt asustatud puudega mo\u0303ne na\u0308dala jooksul pa\u0308rast asustamist. To\u0308o\u0308de ta\u0308pne aeg oleneb haude rajamise ajast. Mo\u0303ne na\u0308dala jooksul pa\u0308rast puude asustamist u\u0308raski poolt (aeg oleneb haude arengust ja u\u0308raski po\u0303lvkonnast) tuleb pu\u0308u\u0308nispuud metsast a\u0308ra saeveskisse viia vo\u0303i koorida. Puude laudadeks-prussideks saagimise ka\u0308igus u\u0308raskid hukkuvad ja nii ei teki neil vo\u0303imalust uute kuuskede asustamiseks."}, {"text_idx": "#000037", "text": "Pu\u0308u\u0308nispuu ja kuidas seda valida:"}, {"text_idx": "#000038", "text": "See on puu, mis langetatakse tu\u0308vekahjuritele asustamiseks kahjurito\u0303rje eesma\u0308rgil. Kuuse-kooreu\u0308raski pu\u0308u\u0308nispuudeks valitakse vigastatud, no\u0303rgestatud, kasvus alla ja\u0308a\u0308nud kuuski eelmise aasta kahjustuskolde la\u0308heduses. Sobivad ka hilissu\u0308gisel, talvel ja kevadel tormi poolt murtud ja heidetud, samuti lume poolt murtud kuused."}, {"text_idx": "#000039", "text": "No\u0303rku ja vigastustega kuuski vo\u0303ib ja\u0308tta u\u0308raskite lendluse ajaks metsa, kuid sel juhul tuleb neid ka\u0308sitleda kui pu\u0308u\u0308nispuid ja need peale u\u0308raskite poolset asustamist metsast va\u0308lja vedada. See va\u0308hendab kuuse-kooreu\u0308raski paljunemisvo\u0303imalusi."}, {"text_idx": "#000040", "text": "Kui metsas ja naabermetsades u\u0308raskikahjusid pole, tasub pu\u0308u\u0308nispuude langetamist va\u0308ltida ning kasutada kevadel vaid feromoonpu\u0308u\u0308nised, millega u\u0308raski levikut ja\u0308lgida, sest pu\u0308u\u0308nispuude kevadine va\u0308ljavedu kahjustab paratamatult kasvavate puude juuri."}, {"text_idx": "#000041", "text": "Suve alguses (olenevalt ilmast mai-juuni) vii metsast va\u0308lja kuivanud puud ja kevadel langetatud pu\u0308u\u0308nispuud."}, {"text_idx": "#000042", "text": "Suve keskel (juuni-juuli) vo\u0303ib asuda langetama pu\u0308u\u0308nispuid u\u0308raskite teise po\u0303lvkonna pu\u0308u\u0308dmiseks. NB! Seda ainult juhul, kui olete kindel, et jo\u0303uate need suve teises pooles metsast va\u0308lja vedada!"}, {"text_idx": "#000043", "text": "Suve lo\u0303pus (juuli-august) raiu va\u0308rskelt u\u0308raski poolt asustatud puud ja vea need kiiresti metsast va\u0308lja koos varem raiutud pu\u0308u\u0308nispuudega."}, {"text_idx": "#000045", "text": "Metsaomanikel on u\u0308raskikahjustuste ennetamisel vo\u0303imalik kasutada toetuse abi. Erametsakeskuse kaudu toetatakse metsaomanikke nii pu\u0308u\u0308nispuude kasutamisel, feromoonpu\u0308u\u0308niste soetamisel ja paigaldamisel kui ka va\u0308rske tormikahjustuse likvideerimisel."}, {"text_idx": "#000046", "text": "Talvine, juba kahjustuse to\u0303ttu kuivanud kuuskede raie on otstarbekas vaid siis, kui kuuse-kooreu\u0308raski teise po\u0303lvkonna noormardikad on ja\u0308a\u0308nud talvituma arengukohale koore all. Muul juhul on kuuse-kooreu\u0308raski kahjustuse to\u0303ttu hukkunud puude raie ja metsast va\u0308ljavedu talvel enamasti kahjulik ning soodustab kuuse-kooreu\u0308raski kahjustuse su\u0308venemist. Kuuse-kooreu\u0308rask ise talvitub reeglina mullas. Tema tehtud ka\u0308ikudes aga talvituvad kasulikud ro\u0308o\u0308vputukad, kes toituvad u\u0308raski mardikatest. U\u0308raski looduslikud vaenlased ja\u0308a\u0308vad talveks koore alla ja talvise raie korral nad hukkuvad. Eelmisel aastal o\u0303igel ajal raiumata ja va\u0308lja vedamata u\u0308raskipuud on otstarbekas raiuda ja va\u0308lja vedada koos va\u0308rskelt asustatud puude ja pu\u0308u\u0308nispuudega."}, {"text_idx": "#000047", "text": "Hea metsaomanik! Kui Sinu mets on saanud u\u0308raskikahjustusi, siis ma\u0308rgi kahjustatud metsa asukoht ka Loodusvaatluste a\u0308pis! Nii saame u\u0308heskoos parema u\u0308levaate u\u0308raskikahjustuste levikust Eestis. Vaatluse lisamisel ma\u0308rgi arvukuse juures kahjustatud puude hinnanguline arv vo\u0303i ma\u0308a\u0308ra nende ohtrus. Vo\u0303imalusel lisa foto kahjustatud puudest vo\u0303i u\u0308raskite tegutsemisja\u0308lgedest. Vajadusel korrigeeri vaatluse asukohta enne vaatluse esitamist Sisu etapis."}, {"text_idx": "#000048", "text": "A\u0308pi saad alla laadida Google Play\u2018st vo\u0303i App Store\u2018st ning juhendi a\u0308pi kasutamiseks leiad siit. Hoia oma metsal silma peal!"}, {"text_idx": "#000049", "text": "NB! Loodusvaatluste a\u0308pi kaudu ei saa esitada metsateatist \u2013 see tuleb metsaomanikul vo\u0303i tema esindajal Keskkonnaametile esitada eraldi."}, {"text_idx": "#000052", "text": "EPKK tasuta konverents \u201cMetsandusfoorum 2023\u201d ERMis"}, {"text_idx": "#000053", "text": "Tasuta veebiseminar \u201cMillal muutub metsamajandamine kasumlikuks?\u201d"}, {"text_idx": "#000054", "text": "Metsa uuendamise toetus (II voor)"}]